CELEX: 32022R0684
Language: fi
Date: 2022-04-28 00:00:00
Title: Komission täytäntöönpanoasetus (EU) 2022/684, annettu 28 päivänä huhtikuuta 2022, täytäntöönpanoasetuksen (EU) 2017/2470 muuttamisesta uuselintarvikkeen galakto-oligosakkaridi käyttöedellytysten osalta (ETA:n kannalta merkityksellinen teksti)

29.4.2022   
               
               
                  FI
               
               
                  Euroopan unionin virallinen lehti
               
               
                  L 126/10
               
            
         KOMISSION TÄYTÄNTÖÖNPANOASETUS (EU) 2022/684,
         annettu 28 päivänä huhtikuuta 2022,
         täytäntöönpanoasetuksen (EU) 2017/2470 muuttamisesta uuselintarvikkeen galakto-oligosakkaridi käyttöedellytysten osalta
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon uuselintarvikkeista, Euroopan parlamentin ja neuvoston asetuksen (EU) N:o 1169/2011 muuttamisesta sekä Euroopan parlamentin ja neuvoston asetuksen (EY) N:o 258/97 ja komission asetuksen (EY) N:o 1852/2001 kumoamisesta 25 päivänä marraskuuta 2015 annetun Euroopan parlamentin ja neuvoston asetuksen (EU) 2015/2283 (1) ja erityisesti sen 12 artiklan,
         sekä katsoo seuraavaa:
         
                     (1)
                  
                  
                     Asetuksessa (EU) 2015/2283 säädetään, että unionin markkinoille voidaan saattaa vain sellaisia uuselintarvikkeita, jotka on hyväksytty ja jotka mainitaan unionin uuselintarvikeluettelossa.
                  
               
                     (2)
                  
                  
                     Komission täytäntöönpanoasetuksessa (EU) 2017/2470 (2) vahvistetaan unionin uuselintarvikeluettelo asetuksen (EU) 2015/2283 8 artiklan mukaisesti.
                  
               
                     (3)
                  
                  
                     Täytäntöönpanoasetuksen (EU) 2017/2470 liitteessä vahvistettu unionin luettelo sisältää galakto-oligosakkaridin hyväksyttynä uuselintarvikkeena.
                  
               
                     (4)
                  
                  
                     Euroopan parlamentin ja neuvoston asetuksen (EY) N:o 258/97 (3) 5 artiklan nojalla galakto-oligosakkaridi on hyväksytty saatettavaksi markkinoille uuselintarvikkeena käytettäväksi useissa elintarvikkeissa, mukaan lukien äidinmaidonkorvikkeissa ja vieroitusvalmisteissa, sellaisina kuin ne on määritelty Euroopan parlamentin ja neuvoston asetuksessa (EU) N:o 609/2013 (4).
                  
               
                     (5)
                  
                  
                     Komission täytäntöönpanoasetuksella (EU) 2021/900 (5) sallittiin uuselintarvikkeen galakto-oligosakkaridi käyttöedellytysten muuttaminen. Uuselintarvikkeen galakto-oligosakkaridi käyttömäärää ravintolisissä, sellaisina kuin ne on määritelty Euroopan parlamentin ja neuvoston direktiivissä 2002/46/EY (6), nostettiin koko väestölle, lukuun ottamatta imeväisiä ja pikkulapsia, tarkoitetuissa ravintolisissä 0,333 kilogrammasta galakto-oligosakkaridia/kg ravintolisää (33,3 %) 0,450 kilogrammaan galakto-oligosakkaridia/kg ravintolisää (45,0 %).
                  
               
                     (6)
                  
                  
                     Yritys Dairy Crest Ltd, joka käy kauppaa nimellä Saputo Dairy UK, jäljempänä ’hakija’, esitti komissiolle 19 päivänä marraskuuta 2019 asetuksen (EU) 2015/2283 10 artiklan 1 kohdan nojalla uuselintarvikkeen galakto-oligosakkaridi käyttöedellytysten muuttamista koskevan hakemuksen. Hakija pyysi, että galakto-oligosakkaridin käyttö laajennettaisiin koko väestölle tarkoitettuihin maitotuotteista valmistettuihin makeisiin, juustoon ja sulatejuustoon sekä voihin ja levitteisiin.
                  
               
                     (7)
                  
                  
                     Komissio kuuli Euroopan elintarviketurvallisuusviranomaista, jäljempänä ’elintarviketurvallisuusviranomainen’, 21 päivänä joulukuuta 2020 asetuksen (EU) 2015/2283 10 artiklan 3 kohdan mukaisesti ja pyysi sitä tekemään arvioinnin uuselintarvikkeen galakto-oligosakkaridi ehdotetusta käytön laajennuksesta ja antamaan asiasta tieteellisen lausunnon.
                  
               
                     (8)
                  
                  
                     Elintarviketurvallisuusviranomainen antoi 14 päivänä syyskuuta 2021 tieteellisen lausunnon ”Safety of the extension of use of galacto-oligosaccharides as a Novel food pursuant to Regulation (EU) 2015/2283 (7)” asetuksen (EU) 2015/2283 11 artiklan mukaisesti.
                  
               
                     (9)
                  
                  
                     Tieteellisessä lausunnossaan elintarviketurvallisuusviranomainen totesi, että uuselintarvike koostuu vähintään 57-prosenttisesti galakto-oligosakkaridin kuiva-aineesta, laktoosista ja siihen liittyvistä sakkarideista, on turvallista käytön ehdotetulla laajennuksella maitotuotteista valmistettuihin makeisiin, juustoon ja sulatejuustoon sekä voihin ja levitteisiin, joten galakto-oligosakkaridin käyttöedellytyksiä on aiheellista muuttaa.
                  
               
                     (10)
                  
                  
                     Hakemuksessa ja elintarviketurvallisuusviranomaisen lausunnossa esitetyt tiedot antavat riittävät perusteet vahvistaa, että uuselintarvikkeen käyttöedellytyksiin ehdotetut muutokset ovat asetuksen (EU) 2015/2283 9 artiklan ja 12 artiklan 1 kohdan mukaisia ja ne olisi hyväksyttävä.
                  
               
                     (11)
                  
                  
                     Sen vuoksi täytäntöönpanoasetuksen (EU) 2017/2470 liitettä olisi muutettava.
                  
               
                     (12)
                  
                  
                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Muutetaan täytäntöönpanoasetuksen (EU) 2017/2470 liite tämän asetuksen liitteen mukaisesti.
         
         
            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 28 päivänä huhtikuuta 2022.
            
               
                  Komission puolesta
               
               
                  Puheenjohtaja
               
               Ursula VON DER LEYEN
            
         
         
            (1)  EUVL L 327, 11.12.2015, s. 1.
         
            (2)  Komission täytäntöönpanoasetus (EU) 2017/2470, annettu 20 päivänä joulukuuta 2017, unionin uuselintarvikeluettelon laatimisesta uuselintarvikkeista annetun Euroopan parlamentin ja neuvoston asetuksen (EU) 2015/2283 mukaisesti (EUVL L 351, 30.12.2017, s. 72).
         
            (3)  Euroopan parlamentin ja neuvoston asetus (EY) N:o 258/97, annettu 27 päivänä tammikuuta 1997, uuselintarvikkeista ja elintarvikkeiden uusista ainesosista (EYVL L 43, 14.2.1997, s. 1).
         
            (4)  Euroopan parlamentin ja neuvoston asetus (EU) 609/2013, annettu 12 päivänä kesäkuuta 2013, imeväisille ja pikkulapsille tarkoitetuista ruoista, erityisiin lääkinnällisiin tarkoituksiin tarkoitetuista elintarvikkeista ja painonhallintaan tarkoitetuista ruokavalionkorvikkeista ja neuvoston direktiivin 92/52/ETY, komission direktiivien 96/8/EY, 1999/21/EY, 2006/125/EY ja 2006/141/EY, Euroopan parlamentin ja neuvoston direktiivin 2009/39/EY sekä komission asetusten (EY) N:o 41/2009 ja (EY) N:o 953/2009 kumoamisesta (EUVL L 181, 29.6.2013, s. 35).
         
            (5)  Komission täytäntöönpanoasetus (EU) 2021/900, annettu 3 päivänä kesäkuuta 2021, uuselintarvikkeen ”galakto-oligosakkaridi” käyttöedellytysten muutoksen hyväksymisestä Euroopan parlamentin ja neuvoston asetuksen (EU) 2015/2283 mukaisesti ja komission täytäntöönpanoasetuksen (EU) 2017/2470 muuttamisesta (EUVL L 197, 4.6.2021, s. 71).
         
            (6)  Euroopan parlamentin ja neuvoston direktiivi 2002/46/EY, annettu 10 päivänä kesäkuuta 2002, ravintolisiä koskevan jäsenvaltioiden lainsäädännön lähentämisestä (EYVL L 183, 12.7.2002, s. 51).
         
            (7)  EFSA Journal 2021;19(10):6844.
      
      
         
            LIITE
            
                         
                     
                     
                        Korvataan täytäntöönpanoasetuksen (EU) 2017/2470 liitteessä olevassa taulukossa 1 (Hyväksytyt uuselintarvikkeet) oleva kohta ”Galakto-oligosakkaridi” seuraavasti:
                        
                           
                                       Hyväksytty uuselintarvike
                                    
                                    
                                       Uuselintarvikkeen käyttöedellytykset
                                    
                                    
                                       Merkintöjä koskevat lisävaatimukset
                                    
                                    
                                       Muut vaatimukset
                                    
                                    
                                       Tietosuoja
                                    
                                 
                                       ”Galakto-oligosakkaridi
                                    
                                    
                                       
                                          Määritelty elintarvikeluokka
                                       
                                    
                                    
                                       
                                          Enimmäismäärät (ilmaistuna kg galakto-oligosakkaridia / kg lopputuotetta)
                                       
                                    
                                    
                                        
                                    
                                    
                                        
                                    
                                    
                                        
                                    
                                 
                                       Ravintolisät sellaisina kuin ne on määritelty direktiivissä 2002/46/EY
                                    
                                    
                                       0,333 
                                    
                                 
                                       Ravintolisät sellaisina kuin ne on määritelty direktiivissä 2002/46/EY, lukuun ottamatta imeväisiä ja pikkulapsia
                                    
                                    
                                       0,450  (vastaa 5,4  g galakto-oligosakkaridia / annos; enintään 3 annosta / päivä ja enintään 16,2  g / päivä)
                                    
                                 
                                       Maito
                                    
                                    
                                       0,020 
                                    
                                 
                                       Maitojuomat
                                    
                                    
                                       0,030 
                                    
                                 
                                       Ateriankorvikkeet painonhallintaan (juomana)
                                    
                                    
                                       0,020 
                                    
                                 
                                       Maitotuotteita jäljittelevät juomat
                                    
                                    
                                       0,020 
                                    
                                 
                                       Jogurtti
                                    
                                    
                                       0,033 
                                    
                                 
                                       Maitotuotepohjaiset jälkiruoat
                                    
                                    
                                       0,043 
                                    
                                 
                                       Jäädytetyt maitotuotteista valmistetut jälkiruoat
                                    
                                    
                                       0,043 
                                    
                                 
                                       Hedelmäjuomat ja energiajuomat
                                    
                                    
                                       0,021 
                                    
                                 
                                       Imeväisten ateriankorvikejuomat
                                    
                                    
                                       0,012 
                                    
                                 
                                       Vauvojen mehut
                                    
                                    
                                       0,025 
                                    
                                 
                                       Vauvojen jogurttijuomat
                                    
                                    
                                       0,024 
                                    
                                 
                                       Vauvojen jälkiruoat
                                    
                                    
                                       0,027 
                                    
                                 
                                       Vauvojen välipalat
                                    
                                    
                                       0,143 
                                    
                                 
                                       Vauvojen viljavalmisteet
                                    
                                    
                                       0,027 
                                    
                                 
                                       Juomat, jotka on tarkoitettu korvaamaan erittäin voimakkaan lihasponnistuksen aiheuttamaa kulutusta, erityisesti urheilijoilla
                                    
                                    
                                       0,013 
                                    
                                 
                                       Mehut
                                    
                                    
                                       0,021 
                                    
                                 
                                       Hedelmäpiirakan täytteet
                                    
                                    
                                       0,059 
                                    
                                 
                                       Hedelmävalmisteet
                                    
                                    
                                       0,125 
                                    
                                 
                                       Patukat
                                    
                                    
                                       0,125 
                                    
                                 
                                       Viljatuotteet
                                    
                                    
                                       0,125 
                                    
                                 
                                       Äidinmaidonkorvikkeet ja vieroitusvalmisteet sellaisina kuin ne on määritelty asetuksessa (EU) N:o 609/2013
                                    
                                    
                                       0,008 
                                    
                                 
                                       Maitotuotteista valmistetut makeiset
                                    
                                    
                                       0,05 
                                    
                                 
                                       Juusto ja sulatejuusto
                                    
                                    
                                       0,1 
                                    
                                 
                                       Voi ja levitettävät rasvat
                                    
                                    
                                       0,1 ”